CELEX: 32021D0112
Language: lt
Date: 1611532800000
Title: Tarybos sprendimas (ES) 2021/112 2021 m. sausio 25 d. dėl Europos Sąjungos ir Japonijos susitarimo dėl civilinės aviacijos saugos sudarymo

2021 2 2   
               
               
                  LT
               
               
                  Europos Sąjungos oficialusis leidinys
               
               
                  L 36/1
               
            
         TARYBOS SPRENDIMAS (ES) 2021/112
         2021 m. sausio 25 d.
         dėl Europos Sąjungos ir Japonijos susitarimo dėl civilinės aviacijos saugos sudarymo
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 100 straipsnio 2 dalį kartu su 218 straipsnio 6 dalies antros pastraipos a punkto v papunkčiu ir 218 straipsnio 7 dalimi,
         atsižvelgdama į Europos Komisijos pasiūlymą,
         atsižvelgdama į Europos Parlamento pritarimą (1),
         kadangi:
         
                     (1)
                  
                  
                     pagal Tarybos sprendimą (ES) 2020/1026 (2) Europos Sąjungos ir Japonijos susitarimas dėl civilinės aviacijos saugos (toliau – Susitarimas) pasirašytas 2020 m. birželio 22 d. su sąlyga, kad jis bus sudarytas vėliau;
                  
               
                     (2)
                  
                  
                     tikslinga remtis procedūrine tvarka, kuria grindžiamas Sąjungos dalyvavimas Susitarimu įsteigtuose jungtiniuose organuose, patvirtinant apsaugos priemones, prašant surengti konsultacijas ir imantis priemonių sustabdyti pripažinimo įsipareigojimų vykdymą, taip pat priimant sprendimus, susijusius su Susitarimo priedų pakeitimais, kurie nustatyti Sprendime (ES) 2020/1026.
                  
               
                     (3)
                  
                  
                     Susitarimas turėtų būti patvirtintas,
                  
               PRIĖMĖ ŠĮ SPRENDIMĄ:
         
            1 straipsnis
            Sąjungos vardu patvirtinamas Europos Sąjungos ir Japonijos susitarimas dėl civilinės aviacijos saugos.
         
         
            2 straipsnis
            Tarybos pirmininkas Sąjungos vardu pateikia Susitarimo 20 straipsnio 1 dalyje numatytą pranešimą (3).
         
         
            3 straipsnis
            
               1.   Pagal Susitarimo 11 straipsnį įsteigtame Šalių Jungtiniame komitete (toliau – Jungtinis komitetas) Sąjungai atstovauja Komisija, padedama Europos Sąjungos aviacijos saugos agentūros, kartu su valstybių narių aviacijos institucijomis.
            
            
               2.   Pagal Susitarimo 1 priedo 3 straipsnį įsteigtoje Sertifikavimo priežiūros valdyboje Sąjungai atstovauja Europos Sąjungos aviacijos saugos agentūra, padedama valstybių narių su kiekvieno posėdžio darbotvarke tiesiogiai susijusių aviacijos institucijų.
            
         
         
            4 straipsnis
            
               1.   Komisija gali imtis šių veiksmų:
               
                           a)
                        
                        
                           pagal Susitarimo 5 straipsnio 1 dalies b punktą patvirtinti apsaugos priemones;
                        
                     
                           b)
                        
                        
                           pagal Susitarimo 16 straipsnio 3 dalį paprašyti surengti konsultacijas;
                        
                     
                           c)
                        
                        
                           imtis priemonių sustabdyti savitarpio pripažinimo įsipareigojimų vykdymą ir panaikinti tokį sustabdymą pagal Susitarimo 17 straipsnį.
                        
                     
            
               2.   Komisija pakankamai iš anksto praneša Tarybai apie savo ketinimą imtis veiksmų pagal šį straipsnį.
            
         
         
            5 straipsnis
            Komisijai suteikiami įgaliojimai Sąjungos vardu patvirtinti Jungtinio komiteto pagal Susitarimo 11 straipsnio 2 dalies c punktą priimtus Susitarimo priedų pakeitimus, jeigu tokie pakeitimai atitinka susijusius Sąjungos teisės aktus ir nereikalauja jų keitimo, laikantis toliau nurodytų sąlygų:
            
                        a)
                     
                     
                        Komisija užtikrina, kad patvirtinimas Sąjungos vardu:
                        
                                    —
                                 
                                 
                                    atitinka Sąjungos interesus;
                                 
                              
                                    —
                                 
                                 
                                    padeda siekti tikslų, kurių Sąjunga siekia savo aviacijos saugos ir prekybos politikos srityje;
                                 
                              
                                    —
                                 
                                 
                                    juo atsižvelgiama į Sąjungos gamintojų, komercinės veiklos subjektų ir vartotojų interesus;
                                 
                              
                                    —
                                 
                                 
                                    neprieštarauja Sąjungos teisei ar tarptautinei teisei;
                                 
                              
                                    —
                                 
                                 
                                    kai taikytina, padeda gerinti civilinės aviacijos produktų kokybę tobulinant sukčiavimo bei klaidinančios praktikos atvejų nustatymą;
                                 
                              
                                    —
                                 
                                 
                                    kai taikytina, juo siekiama suderinti su civilinės aviacijos produktais susijusius standartus;
                                 
                              
                                    —
                                 
                                 
                                    kai taikytina, nesudaro kliūčių inovacijoms; ir
                                 
                              
                                    —
                                 
                                 
                                    kai taikytina, sudaro palankesnes sąlygas prekybai civilinės aviacijos produktais, ir
                                 
                              
                  
                        b)
                     
                     
                        siūlomus pakeitimus Komisija Tarybai pateikia laiku, prieš jų patvirtinimą.
                     
                  Valstybių narių Vyriausybių Nuolatinių atstovų komitetas įvertina siūlomų pakeitimų atitiktį pirmos dalies a punkte išdėstytoms sąlygoms.
            Komisija Sąjungos vardu patvirtina siūlomus pakeitimus, nebent valstybės narės, Taryboje sudarančios sprendimą blokuojančią mažumą pagal Europos Sąjungos sutarties 16 straipsnio 4 dalį, jiems paprieštarautų. Jeigu susidaro tokia sprendimą blokuojanti mažuma, Komisija Sąjungos vardu atmeta siūlomus pakeitimus.
         
         
            6 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2021 m. sausio 25 d.
            
               
                  Tarybos vardu
               
               
                  Pirmininkas
               
               J. BORRELL FONTELLES
            
         
         
            (1)  2020 m. gruodžio 15 d. pritarimas (dar nepaskelbta Oficialiajame leidinyje).
         
            (2)  2020 m. balandžio 24 d. Tarybos sprendimas (ES) 2020/1026 dėl Europos Sąjungos ir Japonijos susitarimo dėl civilinės aviacijos saugos pasirašymo Sąjungos vardu ir laikino taikymo (OL L 229, 2020 7 16, p. 1).
         
            (3)  Susitarimo įsigaliojimo datą Europos Sąjungos oficialiajame leidinyje paskelbs Tarybos Generalinis sekretoriatas.